Sigand Nyang' Ma Ne Omako Osiep Gi Apuoyo
UN: Ero go nuaye sigandi ma mat no.
AN: Chon gi lala ne nitie nyang'. Nyang' ne omako osiep gi apuoyo. Koro chieng' moro ne apuoyo owacho ni nyang' ni:
"Nyang' osiepna, ndalo keyo ose rumo, to kendo, kaka ei dala mara ma iluongo ni Ka Apuoyo, ase pong'o dero abiriyo gi bel, owinjore mondo koro ayue ma tin. An achielni, asepong'o dero adek gi kal. Chiega to ose pong'o dero abich gi njugu, ng'or, oganda to kata nyim bende. Amor adier leroni ni tich duto ma ni e puothena ase tiyo ma ber. Ka luwore gi weche ma asenyisi go, di amed ni, koro ng'at ma adhi limo ema podi aparo. Wedene ma chula Rusinga, to yand eka a ayo limo machiegni."
Nyang' ne odwoke ni:
"Ja yadha, ise tiyo matek ka ipuro, ikomo, kendo ikeyo. Ng'ano ma nyalo tamore yie ni in ng'ato ma tiyo ma tek? Ah! Onge ng'ato ma di dag gi wach no. Apuoyo osiepna, in kare ndi ka iwacho ni koro iduaro mana yueyo."
Apuoyo ne oweyo wi luanda kar ma ne obetie. Ne odhi ochikore e wi luanda moro ma ne ni machiegni kode.
"Osiepna ma ageno ahinya, winjie gima aduaro wacho ni. Yie mondo iluonga wendo loka thuru kocha mondo a limi kuom ndalo ma tin. In bende ing'eyo ma ber ni ose budho ahinya ka podi ok akalo nam ka abiro loka maru kono."
Nyang' ne orange mos, aeto oduoke.
"An to ok aneno gima nyalo mona luongi wendo loka wa kocha. Mondi jaoda osebudho ahinya ka podi ok oneno nyargot ma jaodi. Ang'eyo ni obiro mor ahinya ni ubiro limo wa. Ikel nyithindo bende mondo otug gi nyithindo wetegi."
Apuoyo ne odum piny, ae to ne oloso ka oyiengo wiye to okidhore.
"Da. An ok adwar biro loka maru kono gi jaoda. Nyithinda bende ok adwar mondo obi kono koda. An aduaro biro mana kenda."
Nyang' ne obuok gi wachno. Ne openjo apuoyo penjo achiel.
"To en ang'o won won, ma moni wotho gi oganda mari? Yie ikel nyargot obi oyue lokawa. Kose ng'ado nam ema tekni? Jogi duto oloyo kwang' ka ng'ado nam, kendo gi kwang' pile ka gi dhi mabor."
"Da. nyargot dhi limo min mare gi won mare thurgi. Nyithindo bende dhi kode."
Nyang' ne oling' aming'a ae to oloso.
"To kara miya kinde mondo adhi apenj jaoda gima oparo e wach limbe mari. Abiro duokoni wach ma chiegni."
Ka chieng' limbe ne ochopo, to apuoyo ne okwang' ma ong'ado nam nyaka ochopo dala nyang'. Ne ochopo dala nyang' kar odiechieng'. Nyang' gi chiege ne oruake ma mor ahinya. Chi nyang' ne otedo rech mar odhadhi to gi kuon chak. Bang' chiemo, to ne nyang' otero apuoyo moso wedene ma ne odak e mier machiegni. Jogueng' ne oruako apuoyo gi mor ma ng'ongo. Wede nyang' ma chuo ne odhi owok odhi dwar. Apuoyo bende ne ni kodgi. Ne apuoyo owuoro ndi kaka jogo duto ong'eyo dwar ahinya.
Ka ne gi se tieko duar, to ne giduogo e dala kar odhiambo. To kendo, gima ne ber ruok to ne en mana ni ne gi dwogo gi awendo abich to kata aidha auchiel. Nyang' ne opogo gigo ni owetene. Ma koro ei ot ka ot, ne mon gi nyithindo mor ahinya. Mon ne oting'o agwetni ma dong'o to kata ma tindo ma gichiwo ni jodwar duto. Joduar ne mor ahinya. Moro ka moro ne obet e kom nyaluo. Bang'e to mon chiegni ang'wen ne ochopo ka oting'o agul ma duong' mar nyuka. Agulno ne rom gi mar chuako nyoyo, to mak mana ni en to ne dhoka lach niket kamano ekaka aguch nyuka ochuega. Mon ne orenjo agul no piny,e nyim jodwar ma ne obet woko e dipo.
"Chwo use tiyo ma tek ahinya. Nyuka eri madh uru." Mano e gima dhako moro ne owacho.
Nyang' ne omadho nyuka ka mor ahinya. Apuoyo ne madho nyuka ka buonjo ndi.
"Nyuka ma mit kama to onge yo korwa kocha. Yawa, apenjou, en ang'o ma ukete ma mit kama ni, yawa?"
Dhako moro ne oduoke ni:
"Wa kete ochua. Ero lokri irangye mualo yor rangach. Ok inene ochuwa ma rabet ma odong'o ahinya chande? En ochua ma ora ma ne onyuolo chuora ne opidho higini pier abich ma ose kadho. Ochua no nyak dichiel e higa, to mang'eny adier."
Apuoyo ne owuoro ndi nyuka ma mit.
"Kinde moko to wabago nyuka ae bet ma mit mana kama oketie ochua."
"Ayaye! Nyargot to kendo ka awachone ni mondo obagna nyuka to owachona ni oonge gi kinde. En to akia gima omiyo ok ohero puonjore tet nyaluo. Aye yawa! Nyargot to boko aboka chiemo, ae to odhuro na go ni mondo acham."
Ka joduar ne osetieko madho nyuka, ma moro ka moro odog e ode kata dala ne, to nyang' ne odhi rwako kendo tweyo dhok ma ne odonjo ka oa kwath woko. Bang'e to ne odhi konyo jowetene gi tije mag loso gik nawo rech. Gik mok kaka yie to kod olow. Othieno ka ne chiegni chopo, to Nyarmlambo ma jaod nyang' ne otedo chiemo ma joka nyang' kany achiel gi apuoyo ne ochamo.
Ka ne kinde mar dhi nindo ochopo, to, nyang' ne owacho ni apuoyo ni:
"Osiepna, jaoda ose loso ni kar nindo ei simba na ma chon. Dhi mondo inind kuro."
Apuoyo ne oduoke.
"An ok adhi nindo kamoro amora mak mana e dir agola maru."
Jaod nyang' ne obuok ma openje penjo.
"Apuoyo, mano iwacho ngera, kose itemo tugo gi pachwa? Dir agola ma nadi ma kendo iwacho ni idhi ninde to ot nitie ma ose pedhnie?"
Weche duto ma jaod apuoyo ne wacho chal ni ne ok donj ni ng'ano, kata ma tin. Nyang' ne odok openje penjo.
"En ang'o ma omiyo iduaro mana nindo woko ni?"
Apuoyo ne oduoke.
"Nyang' jayadha, ase rango dala ni ahinya ma awuoro ndi kaka ober. Ober kendo ok ane da, kaka ng'ato nyalo nindo ei ot to oweyo woko nono. An to dier agola ma maru ni ema omako wang'a ahinya. U gere ma ber ma omiyo aduaro mana ni nyaka to anindie."
Jokanyany ne odok owere gi weche apuoyo. Ne gi dhi nindo ei odgi.
Ka ne chopo othieno ma joduto ei dala ose nindo, to ne chi nyang' owinjo apuoyo ka wer:
Tong onyang', onyang' omera
Tong onyang', onyang' omera
Agoyo ni thup, to amuonyo
Agoyo ni thup, to amuonyo
Chi nyang' ne otemo chiewo chuore ka wachone ni apuoyo chamo tong gi tieko.
"Jaherana, chiew iwinjie gima apuoyo osiepni wero. Yawa, mano to kendo en wer ila mane ni ? To en ang’o ma kendo tongwa ema ero chal ni ochamo ni? »
Nyang' ne oluongo apuoyo matek.
"Osiepna ma ageno. Ang'eyo ni ok inyal wonda da. Wachnae ni to wer ma iwero no wacho ang'o?
Ka ne apuoyo owinjo kamano to ne orikni riaso ni osiepne.
"Jayadha, an amor ahinya nindo e dir agola mari ni. Ilose ma ber ahinya. Ma eni ema ne wer ma jaodi oa winjo":
Agoch onyang', onyang' omera
Agoch onyang', onyang' omera
Aninde mos, to arango polo
Akuane sulwe, amiel, to atuaro
Nyang' ne ochiko ithi ae to ka ne ose winjo wend no to owacho ni chiege ni mondo onind. Kinde ma ogwarore ne okalo. Koro, ka ne ochop kar ma apuoyo paro ni nindo ose tero nyang', to ne ochako wer kendo:
Tong onyang', onyang' omera
Tong onyang', onyang' omera
Agoyo ni thup, to amuonyo
Agoyo ni thup, to amuonyo
Apuoyo ne ower awera chiegni othieno duto. Ka Ugwe ne ochako wang', ma koro ong'eyo ni chieng' biro nyiso owahla ma oweyo chien, to apuoyo ne ochako chiewo nyang' .
"Nyang' jayadha, wiya nyoro owil ma ok ahualo bel ma nyo amoyo e wi luanda. Nyo amoyogi ka Nyarmlambo ose wok odhi limo jothurgi. Chiew piyo mondo ikowa, nono to koth ma biro ni biro goyo benda. Chiew iting'a mondo ang'ad nam. An awon ok anyal ng'ado nam maduong'ni piyo, to moloyo ka koth chue. Nyang' osiepna, tum piyo mondo itera loka kocha ka koth ma biro ni podi ok ochako chue!"
Chieng' ma ne apuoyo otundo dala mar nyang' ne owacho ne jokanyang' ni obiro tieko ndalo abich kodgi. Omiyo chi onyang' ne otang' ahinya gi wach dokne bang' ndalo achiel kende.
"Onyang', Jaherana, tang' kod apuoyo, ng'ano jamriasia. Nyaka nene ase bet ka ikweri winjo wach apuoyo to in ijiwri ni olong'o. Tang' kod apuoyo!"
Nyang' ne ok ochiko ithi ni gi ma chiege wacho ne. En ka ne ose winjo ni koth biro, to owok mana ng'wech i ode. Ne apuoyo oluowo gi ng'wech ka gi chiko e dho rangach. Ne nyang olokore ma orango chien ka loso gi apuoyo.
"Ret piyo. Ring osiepna. Woth ma tek mondo ang' atingi i goka, kendo akonyi ng'ado nam ka podi koth obiro. Apuoyo ne mor ma ochako mana luiyo ma tek. Ka ne gi chopo e dho nam, to apuoyo ne oidho e tok nyang'. Nyang ne okwang' ka ng'ado nam.
Ei dala mar nyang, to Nyarmlambo ne owok woko mar ot. Ne orieyo bade ne, ae to ohamo ma tin. Kaka ne oja tumo pile odinky ka oa chiew, Nyarmlambo chi nyang' ne okawo yuech ma oyueyo i ot. Ka ne ose tieko yuecho mar i ot, to nyarmlambo odhi yueyo agola mar ode. To kata kamano, ne obuok ahinya ka ne oneno owahla mag tong'. Ka ne osudo nyime ma tin to kendo oneno owahla moko. Ne omedo yuecho. To haw ma rach ne koro oyudo owahla mang'eny ahinya. Owahla mag tong gi. Kanyo eka ne odonjo ne ni kara apuoyo nende ochamo tong' nyang' duto. Chi apuoyo ne ogoyo nduru ma tek ka luongo jogueng' duto mondo obi oneye gima nene otumore.
Jaod nyang' ne oringo ma tek ahinya ma okalo rangach. Ka ne ochopo e dho nam, to ne oneno ka apuoyo ose chopo ma bor ahinya. To kata kamano, ne ochako hume ma tek ka onyise gik moko duto ma apuoyo nende otumo.
"Onyang'! Onyang' chuara, aluongiga, kose ok iwinja? Onyang', apuoyo ochamo tongi duto, ma onge tong' kata achiel ma odong'!
E dier nam kar ma ne gin tieye, apuoyo ne winjo gik moko duto ma chi nyang' ne wacho. To mak mana ni ok ne oduar mondo nyang owinj weche go. Nyang' ne otemo penje gima chiege wacho.
“Apuoyo osiepna, in ema in malo, iwinjo gima wachore. An wiya ni ei pi. Ok anyal winjo ma ber. Wach nae, jaoda wachoga ni ang'o?"
To kaka apuoyo ne ok duar mondo nyang' owinj kata mana duond chiege, ne omedo diyo wi nyang' piny gi lwete mondo kik wach moro amora chopne.
"Owachoga ni med kwang' ma tek mondo itera loka mara chande ka koth podi ok ochopo."
Nyang' ne okawo ni gik moko duto ma apuoyo osiepne wachone gin mag adiera. Omiyo, ne oneno ni kodhno ka obiro ma oyudo gi ei nam to nyalo mone kwang' piyo. Omiyo ne omedo kwang' piyo ma nyaka ochopo e wath ma loka kocha. Ka ne gi se chopo, to apuoyo ne ogoyo ni nyawadgi erokamano ae to oringo ma tek ka odhi dala ne. Nyang' to ne odok odonjo ei pi ma okwang' ka ochiko loka ma mare.
Tinda adong, adong, arom gi bape ma ka neya!
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn twi_Latn twi_Latn luo_Latn mri_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn